ผมมีตุ่ม สีแดง นูนขึ้นเป็นกลุ่ม กลุ่มกระจายความกว้างประมาณ1ข้อนิ้วชี้ อยู่ที่ใต้ราวอก ตรงกลาง เป็นมาตั้งแต่ประมาณกลางเดือนที่แล้วครับ มีอาการคันเมื่อเกา และรู้สึกว่าตุ่มมีขนาดใหญ่ขึ้นแต่ไม่ได้ลาม อาการคันก็ไม่มีแล้วแต่ตุ่มยังคงเป็นอยู่ แบบนี้เป็นอันตรายมั้ยครับ ตุ่มจะหายได้เองมั้ย
สวัสดีค่ะ ตุ่มนูนสีแดง บริเวณหน้าอก ใต้ราวนม อาจเป็น- สิว ซึ่งเกิดจากการอุดตันของต่อมไขมัน ดดยปกติ จะเห็นเป็นหัวสีขาวหรือสีดำ แต่หากมีการอักเสบร่วมด้วย ก็จะเป็นสีแดง มีอาการเจ็บๆ คันๆ- รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรือไม่ได้เกิดจากการติดเชื้อ แต่เกิดจากการอุดตันของรูขุมขน อาการมักจะเห็นเป็นตุ่มแดง มีหลายตุ่ม อาจเป็นหัวหนองได้ มักมีอาการเจ็บหรือแสบ แต่ไม่ค่อยคัน- การโดนแมลงสัตว์กัดต่อย แต่มักมีอาการเจ็บ แสบหรือคันร่วมด้วย และมักเป็นอยู่เพียงไม่กี่วัน แลัวจะหายไปได้เอง- ผื่นที่เกิดจากการแพ้หรือระคายเคืองจากสารเคมีต่างๆ แต่มักมีอาการคันร่วมด้วย- การติดเชื้อราที่ผิวหนัง เช่น กลาก เชื้อราแคนดิดา เป็นต้น แต่จะมีอาการคันมากร่วมด้วยในเบื้องต้น ไม่ว่าจะเป็นอะไร ไม่ควรไปแกะ เกา ตุ่มดังกล่าว เวลาอาบน้ำให้ใช้สบู่ที่อ่อนโยน ไม่ใช้หินหรือใยขัดตัวถู และหากยังไม่ได้รับการวินิจฉัยที่ถูกต้อง ก็ยังไม่แนะนำให้ซื้อยาอะไรมาทาก่อน หากตุ่มไม่หายไป เป็นมากขึ้น ก้ควรไปพบแพทย์เพื่อตรวจและรักษาค่ะ